Babelscape/SREDFM huggingface dataset:
Προγκρές Μ-17

Το Προγκρές Μ-17 ήταν ρωσικό μη επανδρωμένο διαστημόπλοιο που εκτοξεύτηκε το 1993 για να ανεφοδιάσει τον διαστημικό σταθμό Μιρ. Ήταν το τριακοστό πέμπτο από τα 64 συνολικά διαστημόπλοια Προγκρές που στάλθηκαν στον σταθμό. Ήταν της έκδοσης Προγκρές Μ και είχε αριθμό σειράς 217. Όπως και τα άλλα διαστημόπλοια Πρόγκρες, μετέφερε τρόφιμα, νερό, οξυγόνο και καύσιμα για τον σταθμό, καθώς και εξοπλισμό για την διεξαγωγή επιστημονικών ερευνών. Πέραν αυτών, αξιοποιήθηκε για να επιδειχθεί η δυνατότητα παρατεταμένων αποστολών διαστημοπλοίων Πρόγκρες: το Μ-17 παρέμεινε σε τροχιά για ένα έτος σχεδόν, ενώ παρέμεινε συνδεδεμένο με τον σταθμό για 132 ημέρες.
Φαρμακοδυναμική

Η Φαρμακοδυναμική αποτελεί έναν από τους κλάδους της Φαρμακολογίας και ασχολείται με το μηχανισμό δράσης μίας ουσίας (ενός φαρμάκου) και λιγότερο με τη δράση του φαρμάκου αυτού στον οργανισμό, αυτή καθεαυτή. Το αντικείμενο της έγκειται στο μηχανισμό αλληλεπίδρασης της ουσίας με τα κύτταρα-στόχους με ειδικούς υποδοχείς που βρίσκονται είτε στην κυτταρική επιφάνεια είτε στον πυρήνα. Επίσης υπάρχει κατηγορία φαρμάκων που αλληλεπιδρά με ειδικά μακρομόρια όπως είναι τα ένζυμα. Σε κάθε περίπτωση ο σχηματισμός του συμπλέγματος φαρμάκου-υποδοχέα οδηγεί σε μια βιολογική απάντηση και το μέγεθος της απάντησης είναι ανάλογο προς το πλήθος των συμπλεγμάτων φαρμάκων-υποδοχέα δηλαδή ισχύει: 

Φάρμακο + Υποδοχέας <---> Σύμπλεγμα φαρμάκου-υποδοχέα ---> Βιολογική Δράση
Ζευξώ

Η Ζευξώ βάζει κρασί στο [[Χρύσιππος ο Σολεύς|Χρύσιππο]]. Εσωτερικό από μία αττική ερυθρόμορφη κύλικα, περ. 490-480 π.Χ., από την Κάπουα

Στην Ελληνική μυθολογία η Ζευξώ ήταν μία από τις Ωκεανίδες. Το όνομά της εμφανίζεται στον κατάλογο των ονομάτων των Ωκεανίδων του Ησίοδου• καμία άλλη λογοτεχνική αναφορά της δεν επιβιώνει.
Ομάδα Ελλήνων Ζωγράφων Χαρακτών

Η Ομάδα Ελλήνων Ζωγράφων Χαρακτών ήταν η πρώτη καλλιτεχνική ομάδα στην Ελλάδα που συνένωνε τους καλλιτέχνες της χαρακτικής. Ιδρύθηκε το 1938 και διαλύθηκε το 1944, οπότε και τα μέλη της εντάχθηκαν στο νεοσύστατο Καλλιτεχνικό Επαγγελματικό Επιμελητήριο.
Νγκούρου Όρη

Τα Νγκούρου Όρη (Nguru Mountains) είναι μια οροσειρά στην Περιφέρεια Μορογκόρο της Τανζανίας στην Αφρική και αποτελούν τμήμα από τα Όρη της Ανατολικής Αψίδας "(Eastern Arc Mountains)". Τα βουνά καλύπτονται κυρίως από τροπικά δάση, 83 είδη ορνιθοπανίδας αφθονούν ("Romdal" 2001) και είναι ο τόπος της Αφρικανικής βιολέτας. Στα βουνά υπάρχει επίσης και ένας αριθμός από προστατευόμενες δασικές περιοχές.

Τα Νγκούρου Όρη, σχηματίζουν την αρχή του χείλους της οροσειράς το οποίο συνεχίζεται μέσω της Ουσαγκάρα "(Ussagara)" και του Ουχέχε "(Uhehe)" και εκτείνεται νοτίως μέχρι τη Νυάσα "(Nyassa)". Ορισμένα σημεία της οροσειράς φτάνουν τα 2.130 μέτρα. Η κύρια εκροή του νερού από τα βουνά είναι μέσω του Ποταμού Ουάμι "(Wami River)".
"(Τμήμα από το κείμενο έχει ληφθεί από το δημόσιο τομέα, «Deutscher Kolonialatlas» ("Άτλας της Γερμανικής Αποικίας") του 1913.)"
ΦΑΡ Ραμπάτ

Η ΦΑΡ Ραμπάτ είναι μια μαροκινή ποδοσφαιρική ομάδα από την πόλη Ραμπάτ. Ιδρύθηκε το 1958. Έδρα της ομάδας είναι το Stade Ben Ahmed El Abdi χωρητικότητας 15000 θεατών. Είναι μία από τις διασημότερες ομάδες της χώρας μαζί με τις Ραζά Κλαμπ Ατλετίκ και Ουιντάντ Καζαμπλάνκα.
Retrospective I

Το Retrospective I είναι συλλογή τραγουδιών του καναδικού χαρντ ροκ συγκροτήματος Rush, η οποία κυκλοφόρησε τον Μάιο του 1997 μέσω της δισκογραφικής εταιρίας "Anthem Records" στον Καναδά και της "Mercury Records" στον υπόλοιπο κόσμο.

Η συλλογή περιλαμβάνει κομμάτια από την στούντιο δισκογραφία του συγκροτήματος από το 1973 μέχρι το 1980, αφήνοντας εκτός τα ζωντανά ηχογραφημένο άλμπουμ "All the World's a Stage".
Κλουμπ Ρούμπιο Νιου

Η Κλουμπ Ρούμπιο Νιου είναι Παραγουανή ποδοσφαιρική ομάδα από την Ασουνσιόν. Ιδρύθηκε στις 24 Αυγούστου 1913. Έδρα της ομάδας είναι το Estadio La Arboleda χωρητικότητας 4500 θεατών. Συμμετέχει στην Paraguayan Primera División, την ανώτατη κατηγορία ποδοσφαίρου της χώρας. Έχει κερδίσει 7 πρωταθλήματα δεύτερης κατηγορίας και 3 πρωταθλήματα τρίτης κατηγορίας.
ΦΟΣ Ραμπάτ

Η ΦΟΣ Ραμπάτ είναι μια μαροκινή ποδοσφαιρική ομάδα από την πόλη Ραμπάτ. Ιδρύθηκε στις 10 Απριλίου 1946. Έδρα της ομάδας είναι το Stade de FUS χωρητικότητας 15000 θεατών. Συμμετέχει στην GNF 1, την ανώτατη κατηγορία της χώρας.
Ντεπορτίβο Εσπανιόλ

Η Ντεπορτίβο Εσπανιόλ είναι ποδοσφαιρικός σύλλογος της Αργεντινής. Είναι περισσότερο γνωστός για την ποδοσφαιρική του ομάδα. Έχει πολλά τμήματα όπως Χόκεϊ επί χόρτου και roller skating. Ιδρύθηκε στις 12 Οκτωβρίου 1956. Η ποδοσφαιρική ομάδα συμμετέχει στην τρίτη κατηγορία Αργεντινής ενώ παλαιότερα συμμετείχε στο Πρωτάθλημα ποδοσφαίρου ανδρών Αργεντινής. Έδρα της ομάδας είναι το Estadio Nueva España χωρητικότητας 34500 θεατών.
Τόρος Νέσα

Η Τόρος Νέσα είναι μεξικανική ποδοσφαιρική ομάδα από την πόλη Σιουδάδ Νεσαουαλκόγιοτλ. Συμμετέχει στην Segunda División de México. Ιδρύθηκε το 1991. Έδρα της ομάδας είναι το Στάδιο Νέσα 86 χωρητικότητας 20000 θεατών. Τη δεκαετία του 1990 συμμετείχε στο Πρωτάθλημα ποδοσφαίρου Μεξικού.
Ιωάννα Στεφανόπολι

Η Ιωάννα Στεφανόπολι (20 Οκτωβρίου 1875, Αθήνα - 27 Μαρτίου 1961, Αθήνα) ήταν Ελληνίδα δημοσιογράφος. Ήταν η πρώτη γυναίκα φοιτήτρια ελληνικού πανεπιστημίου.
ΦΚ Μπορζόμι

Η ΦΚ Μπορζόμι είναι μια γεωργιανή ποδοσφαιρική ομάδα από το Μπορζόμι. Ιδρύθηκε το 1936. Έδρα της ομάδας είναι το 
Jemal Zeinklishvili Stadium χωρητικότητας 5000 θεατών. Συμμετέχει στο Πρωτάθλημα ποδοσφαίρου Γεωργίας .
In The Beginning

Το In The Beginning είναι ζωντανά ηχογραφημένο άλμπουμ του αμερικάνικού blues rock συγκροτήματος του Στίβι Ρέι Βον, Double Trouble, το οποίο κυκλοφόρησε στις 6 Οκτωβρίου του 1992 μέσω της δισκογραφικής εταιρείας "Epic Records".

Η ηχογράφηση πραγματοποιήθηκε στις 1 Απριλίου 1980 στο "Steamboat 1874" του Ώστιν στο Τέξας και μεταδόθηκε ζωντανά από τον ραδιοφωνικό σταθμό "KLBJ-FM". Το συγκρότημα, ως Double Trouble, αποτελούνταν από τον Βον (ο οποίος αναφέρεται ως Στίβι Βον) στην κιθάρα και τα φωνητικά, τον Κρις Λέιτον στα τύμπανα και τον Τζάκι Νιούχαουζ στο μπάσο, ο οποίος τον Ιανουάριο του 1981 αντικαταστάθηκε από τον Τόμι Σάνον.

Το άλμπουμ μπήκε στον κατάλογο επιτυχιών του Billboard σκαρφαλώνοντας ως το # 58 και βραβεύθηκε ως χρυσό.
ΦΚ Ζεσταφόνι

Η ΦΚ Ζεσταφόνι είναι μια γεωργιανή ποδοσφαιρική ομάδα από την πόλη Ζεσταφόνι. Ιδρύθηκε το 2004. Έδρα της ομάδας είναι το David Abashidze Stadium χωρητικότητας 4558 θεατών. Συμμετέχει στο Πρωτάθλημα ποδοσφαίρου Γεωργίας το οποίο έχει κατακτήσει 2 φορές (2010-11, 2011-12).
Soundgarden

Οι Soundgarden ήταν αμερικάνικο ροκ συγκρότημα το οποίο δημιουργήθηκε στο Σιάτλ το 1984, από τον τραγουδιστή Κρις Κορνέλ, τον κιθαρίστα Κιμ Τάγιλ και τον μπασίστα Χίρο Γιαμαμότο.

Αποτέλεσαν ένα από τα σημαντικότερα ονόματα του μουσικού κινήματος του grunge, όντας το πρώτο συγκρότημα του είδους που υπέγραψε σε μεγάλη δισκογραφική εταιρεία, την A&M Records, το 1988.

Η μεγαλύτερη τους επιτυχία ήλθε με τον δίσκο "Superunknown" το 1994, ο οποίος ανέβηκε στην κορυφή του "Billboard" στις Ηνωμένες Πολιτείες και περιείχε τα σινγκλ "Black Hole Sun" και "Spoonman", τα οποία κέρδισαν βραβείο Γκράμι.

Το 1997, οι Soundgarden διαλύθηκαν. Επανενώθηκαν το 2010, κυκλοφορώντας το άλμπουμ "King Animal" δύο χρόνια αργότερα.

Στις 17 Μαΐου του 2017, ο τραγουδιστής Κρις Κορνέλ αυτοκτόνησε στο ξενοδοχείο όπου διέμενε, σημαίνοντας έτσι πιθανή διάλυση του συγκροτήματος.
The Big Bang Theory

Το The Big Bang Theory είναι αμερικανική κωμική τηλεοπτική σειρά που δημιουργήθηκε από τους Τσακ Λορ και Μπιλ Πράντυ. Η σειρά έκανε την πρεμιέρα της στις 27 Σεπτεμβρίου 2007 στο CBS. Η δωδέκατη σεζόν έκανε πρεμιέρα στις 24 Σεπτεμβρίου 2018.

Η σειρά επικεντρώνεται σε πέντε χαρακτήρες που ζουν στην Πασαντίνα της Καλιφόρνια: δύο συγκάτοικοι και φυσικοί, οι Leonard Hofstadter και Sheldon Cooper, η Penny, μια γειτόνισσά τους σερβιτόρα που φιλοδοξεί να γίνει ηθοποιός, ο αεροδιαστημικός Howard Wolowitz και ο Ινδός αστροφυσικός Raj Koothrappali. Κατά την πάροδο του χρόνου, χαρακτήρες που δεν είχαν προοριστεί για μεγάλο ρόλο στη σειρά προωθήθηκαν σε πρωταγωνιστικούς ρόλους: η Bernadette Rostenkowski, φίλη του Howard (αργότερα και σύζυγός του) που είναι μικροβιολόγος και αρχικά στη σειρά σερβιτόρα, και η νευροεπιστήμονας Amy Farrah Fowler, η οποία μπαίνει στην ομάδα αφού γνωρίζεται με τον Sheldon μέσω μιας ιστοσελίδα γνωριμιών.
Φράνκο Μπινότι

Ο Φράνκο Μπινότι ("Franco Bignotti") ήταν Ιταλός σχεδιαστής και δημιουργός Κόμικς. Γεννήθηκε στις 8 Νοεμβρίου του 1930 και απεβίωσε στις 17 Φεβρουαρίου του 1991. Ήταν απόφοιτος της Ακαδημίας καλών Τεχνών της Bvera.
Windows Firewall

Το Windows Firewall είναι ένα λογισμικό που παρέχει firewall και φιλτράρισμα πακέτων λειτουργίας. Αρχικά ήταν περιλαμβανόμενο στα Windows XP και αργότερα στα Windows Server 2003.
Κώστας Αϊδινίου

Ο Κώστας Αϊδινίου (Φλώρινα, 2 Φεβρουαρίου 1948) είναι Έλληνας πρώην διεθνής ποδοσφαιριστής, ο οποίος αγωνιζόταν ως μέσος.
Το Αγριογούρουνο του Θανάτου

Το Αγριογούρουνο του Θανάτου (αγγλικά: "Razorback") είναι ταινία θρίλερ αυστραλέζικης παραγωγής του 1984. Είναι βασισμένο στο μυθιστόρημα του Πίτερ Μπρέναν και είναι σκηνοθετημένο από τον Ράσελ Μούλκαχυ. Η ταινία περιστρέφεται γύρω από τις επιθέσεις ενός γιγαντιαίου αγριογούρουνου το οποίο τρομοκρατεί την αυστραλιανή ύπαιθρο, σκοτώνοντας και καταβροχθίζοντας ανθρώπους.
Μιχάλης Βλάχος

Ο Μιχάλης Βλάχος είναι Έλληνας πρώην διεθνής ποδοσφαιριστής, γεννημένος στις 20 Σεπτεμβρίου 1967, ο οποίος αγωνιζόταν ως αμυντικός.
To the Faithful Departed

Το "To the Faithful Departed" είναι το τρίτο άλμπουμ των The Cranberries. Κυκλοφόρησε στις 3 Απριλίου του 1996 από την Island Records. Παραγωγός ήταν ο Bruce Fairbairn, γνωστός για τις συνεργασίες του με τους Scorpions, τους AC/DC, τους Bon Jovi και άλλους. Το άλμπουμ είναι αφιερωμένο στην μνήμη των Denny Cordell (που υπέγραψε την μπάντα στην Island Records) και Joe (ο παππούς της τραγουδίστριας Dolores O'Riordan), που είχαν πεθάνει μέσα στη χρονιά.
Α.Ο. Ταταύλα

<br>

Ο Α.Ο. Ταταύλα ιδρύθηκε το 1896 στα Ταταύλα της Κωνσταντινούπολης και αποτελεί από τους αρχαιότερους ελληνικούς αθλητικούς συλλόγους. Το 1968 ιδρύθηκε στην Αθήνα, αρχικά στα Πατήσια και έπειτα στο Παλαιό Φάληρο, διαθέτοντας ιδιόκτητα γραφεία και αθλητικούς χώρους. Διαθέτει τμήματα καλαθοσφαίρισης, επιτραπέζιας αντισφαίρισης, ποδοσφαίρου σάλας (5x5) και αγωνιστικού μπριτζ.

Με πλούσια κοινωνική, καλλιτεχνική και πάνω απ' όλα αθλητική δράση ο σύλλογος στην μακρόχρονη πορεία του ανέδειξε πολλόυς και αξιόλογους αθλητές, καλλιτέχνες και ανθρώπους των γραμμάτων, όπως τους ολυμπιονίκες αδερφούς Γεώργιο και Νικόλαο Αλιμπράντη.
Προγκρές Μ-45

Το Προγκρές Μ-45 (η NASA του έδωσε τις ονομασίες Progress 5 ή 5P) ήταν ρωσικό μη επανδρωμένο διαστημόπλοιο που εκτοξεύτηκε το 2001 για να ανεφοδιάσει τον Διεθνή Διαστημικό Σταθμό. Το συγκεκριμένο ήταν της έκδοσης Προγκρές Μ και είχε αριθμό σειράς 245. Μετέφερε τρόφιμα, νερό, οξυγόνο καθώς και εξοπλισμό για την διεξαγωγή επιστημονικής έρευνας.
Προγκρές Μ-46

Το Προγκρές Μ-46 (η NASA του έδωσε τις ονομασίες Progress 8 ή 8P) ήταν ρωσικό μη επανδρωμένο διαστημόπλοιο που εκτοξεύτηκε το 2002 για να ανεφοδιάσει τον Διεθνή Διαστημικό Σταθμό. Μετέφερε τρόφιμα, νερό, οξυγόνο καθώς και εξοπλισμό για την διεξαγωγή επιστημονικής έρευνας. Το συγκεκριμένο διαστημόπλοιο ήταν της έκδοσης Προγκρές Μ και είχε αριθμό σειράς 246.
Προγκρές Μ-24

Το Προγκρές Μ-24 ήταν ρωσικό μη επανδρωμένο διαστημόπλοιο που εκτοξεύτηκε το 1994 για να ανεφοδιάσει τον διαστημικό σταθμό Μιρ. Ήταν το τεσσαρακοστό τέταρτο από τα 64 συνολικά διαστημόπλοια Προγκρές που έφτασαν στον Μιρ. Στην δεύτερη προσπάθεια του να συνδεθεί με τον σταθμό συγκρούστηκε με αυτόν προκαλώντας του αμελητέες ζημιές. Το συγκεκριμένο διαστημόπλοιο ήταν της έκδοσης Προγκρές Μ και είχε αριθμό σειράς 224. Μετέφερε τρόφιμα, νερό, οξυγόνο, καύσιμα καθώς και εξοπλισμό για την διεξαγωγή επιστημονικής έρευνας. Στο φορτίο του περιλαμβάνονταν μεταξύ των άλλων δύο καινούργιες διαστημικές στολές, τρεις πυροσβεστήρες και υλικά για την επισκευή του συστήματος υποστήριξης ζωής του σταθμού.
Μπόστον Κόλετζ Ιγκλς (ποδόσφαιρο)

Η Μπόστον Κόλετζ Ιγκλς (ποδόσφαιρο) εκπροσωπεί το Μπόστον Κόλετζ στο Αμερικανικό ποδόσφαιρο. Συμμετέχει στο Πανεπιστημιακό πρωτάθλημα καλαθοσφαίρισης ΗΠΑ (1η κατηγορία). Ιδρύθηκε το 1893. Έδρα της ομάδας είναι το Alumni Stadium χωρητικότητας 44500 θεατών.
Κολοκασία η εδώδιμος

Η Κολοκασία η εδώδιμος "(Colocasia esculenta)" είναι τροπικό φυτό που καλλιεργείται κυρίως για τους βρώσιμους κόρμους ή βολβοκόνδυλούς της, τις βρώσιμες ρίζες. Είναι κοινώς γνωστή και ως κολοκάσι και πιστεύεται ότι αποτελεί ένα από τα πρώτα φυτά που καλλιεργήθηκαν.
Martin AM Mauler

Το Martin AM Mauler (αρχικά ονομάζονταν XBTM) ήταν μονοθέσιο μονοκινητήριο επιθετικό αεροσκάφος που σχεδιάστηκε για να επιχειρεί από τα αεροπλανοφόρα του Πολεμικού Ναυτικού των ΗΠΑ. Παρόλο που η σχεδίασή του ξεκίνησε στον Δεύτερο Παγκόσμιο Πόλεμο, η ανάπτυξή του αποδείχθηκε μακρόχρονη και επίπονη διαδικασία με συνέπεια τα πρώτα Mauler να μπουν σε υπηρεσία μόλις το 1948 και μάλιστα σε μικρούς αριθμούς. Το αεροσκάφος αποδείχτηκε προβληματικό και παρέμεινε στις μονάδες πρώτης γραμμής για ελάχιστο χρονικό διάστημα. Το 1950, δύο μόλις χρόνια μετά την είσοδο του τύπου σε υπηρεσία, το Ναυτικό αποφάσισε την αντικατάσταση των Mauler από τα Douglas AD Skyraider. Παρέμειναν στις τάξεις διάφορων εφεδρικών μονάδων μέχρι το 1953. Μερικά μετατράπηκαν σε αεροσκάφη ηλεκτρονικού πολέμου με την ονομασία AM-1Q.
Blackburn B-2

Το Blackburn B-2 ήταν βρετανικό μονοκινητήριο διπλάνο εκπαιδευτικό αεροσκάφος της δεκαετίας του 1930. Παρήχθη σε μικρούς αριθμούς και χρησιμοποιήθηκε από σχολεία αεροπορικής εκπαίδευσης για λογαριασμό της RAF μέχρι τα μέσα του Δευτέρου Παγκοσμίου Πολέμου.
Προγκρές Μ-47

Το Προγκρές Μ-47 (η NASA του έδωσε την ονομασία Progress 10 or 10P) ήταν ρωσικό μη επανδρωμένο διαστημόπλοιο που εκτοξεύτηκε το 2003 για να ανεφοδιάσει τον Διεθνή Διαστημικό Σταθμό. Ήταν της έκδοσης Μ και είχε αριθμό σειράς 247. Μετέφερε τρόφιμα, νερό, οξυγόνο, καύσιμα καθώς και εξοπλισμό για την διεξαγωγή επιστημονικής έρευνας. Ήταν το πρώτο διαστημόπλοιο που έφτασε στον σταθμό μετά την καταστροφή του Κολούμπια, που συνέβη μία ημέρα πριν από την εκτόξευσή του.
Προγκρές Μ-48

Το Προγκρές Μ-48 (η NASA του έδωσε την ονομασία Progress 12 or 12P) ήταν ρωσικό μη επανδρωμένο διαστημόπλοιο που εκτοξεύτηκε το 2003 για να ανεφοδιάσει τον Διεθνή Διαστημικό Σταθμό. Μετέφερε τρόφιμα, νερό, οξυγόνο και εξοπλισμό για την διεξαγωγή επιστημονικής έρευνας. Ήταν της έκδοσης Μ και είχε αριθμό σειράς 248.
Ηλίας Λαλαούνης

Ο Ηλίας Λαλαούνης (4 Οκτωβρίου 1920 - 30 Δεκεμβρίου 2013) υπήρξε διακεκριμένος χρυσοχόος, κοσμηματοποιός και σχεδιαστής κοσμήματος. Γεννήθηκε στην Αγία Αικατερίνη της Πλάκας, μεγάλωσε και έζησε στην Πλάκα, στο κτήριο όπου στεγάζεται σήμερα το Μουσείο Κοσμήματος Ηλία Λαλαούνη. Καταγόταν από τους Δελφούς. Ο Ηλίας Λαλαούνης είναι ο μοναδικός καλλιτέχνης κοσμήματος που βραβεύτηκε από την Γαλλική Ακαδημία Καλών Τεχνών. Σπούδασε Νομική και Πολιτικές Επιστήμες στο Πανεπιστήμιο Αθηνών.
A Dramatic Turn of Events

Το A Dramatic Turn of Events είναι το ενδέκατο άλμπουμ του αμερικάνικου progressive metal συγκροτήματος Dream Theater, το οποίο κυκλοφόρησε στις 12 Σεπτεμβρίου 2011 μέσω της δισκογραφικής εταιρίας "Roadrunner Records".
Δημήτριος Μεγαλίδης

Ο Δημήτριος Μεγαλίδης (Αθήνα, 1908 - 1979) ήταν Έλληνας ζωγράφος, γνωστός για τη συμμετοχή του στην Εθνική Αντίσταση 1941 – 1944 όταν ως επικεφαλής του φωτο-κινηματογραφικού συνεργείου του ΕΛΑΣ απεικόνισε τις σπουδαιότερες μορφές των αξιωματικών αλλά και απλών μαχητών του ΕΛΑΣ και άλλων αντιστασιακών οργανώσεων, όπως και σκηνές από την καθημερινή ζωή των ανταρτών. Σπούδασε ζωγραφική στην "Académie de la Grande Chaumière" του Παρισιού και στην Ανωτάτη Σχολή Καλών Τεχνών της Αθήνας. Πίνακές του εκτέθηκαν δημοσίως σε διάφορες περιπτώσεις, ενώ σήμερα τα έργα του βρίσκονται διάσπαρτα σε όλες τις μεγάλες ελληνικές πόλεις, σε μουσεία, δημόσιες υπηρεσίες, πιστωτικά ιδρύματα και αλλού. Χρησιμοποιούσε κυρίως το κάρβουνο για τη σχεδίαση των δημιουργιών του, οι περισσότερες από τις οποίες πραγματοποιήθηκαν υπό αντίξοες συνθήκες. Θεωρείται ο «Εικονογράφος του Αγώνα», εκδίδοντας το σχετικό «Λεύκωμά» του.
Aqualung

Το Aqualung είναι το τέταρτο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 19 Μαρτίου του 1971 μέσω της δισκογραφικής εταιρίας "Chrysalis Records".

Επανεκδόθηκε στις 25 Ιουνίου 1996 από την "Capitol" με έξι επιπλέον κομμάτια, με σκοπό τον εορτασμό των 25 ετών από την αρχική του κυκλοφορία, ενώ επανεκδόθηκε σε μορφή διπλού CD, δίσκου βινυλίου, Blu-Ray και DVD το 2011 για την επέτειο των 40 ετών του δίσκου.
Φώτης Μπαλόπουλος

Ο Φώτης Μπαλόπουλος (17 Δεκεμβρίου 1943 - 3 Νοεμβρίου 2012) ήταν Έλληνας διεθνής ποδοσφαιριστής, ο οποίος αγωνιζόταν ως αμυντικός.
Βάλτερ Κάντοβ

Ο Βάλτερ Κάντοβ ("Walther Kadow") γεννημένος το 1860 ήταν Γερμανός σχολικός δάσκαλος και πολιτικός, ο οποίος δολοφονήθηκε από τον Ρούντολφ Ες στις 31 Μαΐου του 1923 σε ένα δάσος κοντά στο χωριό Πάρχιμ της περιοχής Μεκλεμβούργου-Πομερανίας, στη Γερμανία. Ο Κάντοβ είχε στοχοποιηθεί από τους Ναζί διότι ενώ ήταν μέλος του συντηρητικού Γερμανικού Λαϊκού Κόμματος της Ελευθερίας κατηγορήθηκε ότι πρόδωσε τον εθνικοσοσιαλιστή Άλμπερτ Λέο Σλάγκετερ στις Γαλλικές αρχές κατοχής της περιοχής του Ρουρ. Ο Σλάγκέτερ εκτελέσθηκε από τους Γάλλους και αργότερα ανακηρύχθηκε μάρτυρας από τους Ναζί. Για τη δολοφονία του Κάντοβ ο Ες καταδικάστηκε σε κάθειρξη 10 ετών, ενώ ο συνεργάτης του στο φόνο Μάρτιν Μπόρμαν, ο οποίος υπήρξε πρώην μαθητής του θύματος, τιμωρήθηκε με φυλάκιση ενός έτους.
Σταμάτης Βελλίδης

Ο Σταμάτης Βελλίδης (Κορνοφωλιά Έβρου, 1928) είναι στρατηγός εν αποστρατεία του ελληνικού Στρατού Ξηράς που διετέλεσε αρχηγός ΓΕΣ (1986 - 1989) και αρχηγός ΓΕΕΘΑ (1989 - 1990). Μετά την αποστρατεία του, έγινε πρόεδρος του Διοικητικού Συμβουλίου της Ελληνικής Βιομηχανίας Όπλων (ΕΒΟ). Υπήρξε στενός φίλος και συνεργάτης του υπουργού Εθνικής Άμυνας Γιάννη Χαραλαμπόπουλου.
Μπάρυ Γουάιτ

O Μπάρυ Γουάιτ ("Barry White", πραγματικό όνομα: "Barry Eugene Carter", 12 Σεπτεμβρίου 1944 - 4 Ιουλίου 2003) ήταν Αμερικανός συνθέτης, παραγωγός, τραγουδοποιός και τραγουδιστής γνωστός για την μπασοβαρύτονη φωνή του.
Νικητής τρεις φορές των μουσικών βραβείων Γκράμι, με την καριέρα του να φτάνει στο απόγειο στα μέσα του 1970 μαζί με την πασίγνωστη ορχήστρα του, την "The Love Unlimited Orchestra" με το σινγκλ "love theme" (1973).
Κατά την διάρκεια της καριέρας του έφθασε τα 106 χρυσά άλμπουμ εκ των οποίων τα 40 έγιναν πλατινένια.
To Be Kind

To Be Kind είναι ο τίτλος του δέκατου τρίτου άλμπουμ των Swans, που κυκλοφόρησε στις 12 Μαΐου του 2014 σε μορφή τριπλού LP, διπλού CD και ψηφιακή. Η deluxe έκδοση του διπλού CD περιέχει ένα DVD με ζωντανές εμφανίσεις της μπάντας στα Hellfest Open Air Festival, Pitchfork Music Festival και Primavera Sound Festival. Οι κριτικές που έλαβε το άλμπουμ ήταν πολύ θετικές. Το άλμπουμ έφτασε στο #37 του Billboard 200 και το #38 του UK Albums Chart. Είναι οι υψηλότερες θέσεις στις οποίες έχει φτάσει η μπάντα σε ΗΠΑ και Ηνωμένο Βασίλειο. Είναι επίσης η πρώτη φορά που η μπάντα μπήκε στο top 40 και των δύο χωρών.
Σοφία Λασκαρίδου

Η Σοφία Λασκαρίδου (Φεβρουάριος του 1876 στην Αθήνα - 13 Νοεμβρίου 1965 Καλλιθέα Αττικής) ήταν Ελληνίδα ζωγράφος.
Γεώργιος Σέκερης

Ο Γεώργιος Σέκερης ήταν ο μικρότερος αδελφός των Παναγιώτη και Αθανασίου Σέκερη. Υπήρξε ο πρώτος που μυήθηκε στη Φιλική Εταιρεία το 1814 στη Μόσχα από το Νικόλαο Σκουφά.
Retrospective II

Το Retrospective II είναι συλλογή τραγουδιών του καναδικού χαρντ ροκ συγκροτήματος Rush, η οποία κυκλοφόρησε τον Ιούνιο του 1997 μέσω της δισκογραφικής εταιρίας "Anthem Records" στον Καναδά και της "Mercury Records" στον υπόλοιπο κόσμο.

Η συλλογή περιλαμβάνει κομμάτια από την στούντιο δισκογραφία του συγκροτήματος από το 1981 μέχρι το 1987, αφήνοντας εκτός τα ζωντανά ηχογραφημένο άλμπουμ "Exit... Stage Left".
Decretal

Decretals () είναι επιστολές του Πάπα που διατυπώνουν αποφάσεις στον εκκλησιαστικό νόμο της Καθολικής Εκκλησίας.

Γενικώς δίνονται ως απάντηση σε διαβουλεύσεις, αλλά μερικές φορές δίνονται με πρωτοβουλία του Πάπα. Αυτές προμηθεύουν, με τους κανόνες του συμβουλίου, την κύρια πηγή της νομοθεσίας της εκκλησίας, και διαμόρφωναν το μεγαλύτερο μέρος του "Corpus Iuris Canonici" πριν αντικατασταθούν επισήμως από το "Codex Iuris Canonici" το 1917. Ωστόσο, ο Καρδινάλιος Pietro Gasparri ηγήθηκε την παπική επιτροπή για την ανανέωση του κανονικού δικαίου και αργότερα δημοσίευσε έναν οδηγό για τις γραμματοσειρές που χρησιμοποιούνται στον κώδικα 1917, πολλοί κανόνες σε αυτόν τον κώδικα μπορούν εύκολα να ανιχνευτούν στη σχέση και εξάρτηση τους στις μεσαιωνικές decratals καθώς και στο Ρωμαϊκό Δίκαιο.

Από μόνες τους, οι μεσαιωνικές decretals διαμορφώνουν μία πολύ ιδιαίτερη πηγή, όπου ρίχνει φως στις μεσαιωνικές διαμάχες και τις προσεγγίσεις στις λύσεις τους. Ενδιαφέρονται μερικές φορές με πολύ σημαντικά θέματα που αγγίζουν πολλές πλευρές της μεσαιωνικής ζωής, για παράδειγμα τον γάμο και τη νομική διαδικασία.

Κατηγορία:Εκκλησιαστικό Δίκαιο
Παύλος Παπαϊωάννου

Ο Παύλος Παπαϊωάννου είναι Έλληνας πρώην διεθνής ποδοσφαιριστής, ο οποίος αγωνιζόταν κυρίως ως μέσος στην ΑΕΚ, γεννημένος στις 19 Μαρτίου 1959 στη Βραζιλία, από Έλληνα πατέρα και Βραζιλιάνα μητέρα.
Παλαιά Μιτζέλα

Η Παλαιά Μιτζέλα είναι παραθαλάσσιος κατεστραμμένος οικισμός από τα χρόνια της Τουρκοκρατίας, κρυμμένος στο δάσος του βορειοανατολικού Πηλίου, στον νομό Μαγνησίας. Είναι η αρχική τοποθεσία του σημερινού χωριού Αμαλιάπολη-Μιτζέλα. 

Η αρχαία ονομασία της περιοχής ήταν "Ιπνοί". Στις βόρειες και απότομες ακτές τις περιοχής με τις θαλάσσιες σπηλιές ο μύθος λέει ότι έγινε ο γάμος της Θέτιδος με τον Πηλέα και επίσης είναι περιοχή όπου κατά τον Ηρόδοτο τσακίστηκε ο στόλος του Ξέρξη. 

Το ανυπότακτο των κατοίκων του οδήγησε στο να καεί το χωριό από τους κατακτητές Φράγκους, επειδή δεν αναγνώριζαν την παπική εξουσία. 

Οι Μιτζελιώτες ήταν ξακουστοί ναυτικοί στα πριν του 1821 χρόνια. Είχαν πολλά καΐκια και καράβια, με τα οποία έλαβαν μέρος στην επανάσταση του 1821, με αποτέλεσμα να καεί το χωριό, από τους Τούρκους αυτή την φορά, το 1821. Στην ιστορία έχουν μείνει και οι γυναίκες της Μιτζέλας, οι οποίες προτίμησαν να πέσουν στο γκρεμό ή την θάλασσα με τα παιδιά τους για να μην αιχμαλωτιστούν και ατιμαστούν. 

Είναι πλέον χωριό-φάντασμα, το οποίο κάποτε είχε 19 εκκλησίες και 800 κατοίκους. Σήμερα είναι ολότελα δασωμένος και ακατοίκητος τόπος.

Πέρασαν από την περιοχή και την κατέστρεψαν, με ιστορική χρονολογική σειρά, Πέρσες το 490-480 π.Χ., Ρωμαίοι 197 π.Χ., Γότθοι 396 μ.Χ., Ούνοι 540 μ.Χ., Σλάβοι 6ος αιώνας μ.Χ., Σαρακηνοί, Βούλγαροι, Φράγκοι, Καταλάνοι, Αρβανίτες, Μογγόλοι Οθωμανοί Τούρκοι, Ιταλοί, Γερμανοί, Βούλγαροι, Αλβανοί, Άγγλοι, Γάλλοι, όλες οι φυλές του κόσμου & φυσικά με όλους τους παραπάνω τότε αλλά και σήμερα την καταστρέφουν οι (ανθ)-Έλληνες.
Live At Carnegie Hall

Το Live At Carnegie Hall είναι ζωντανά ηχογραφημένο άλμπουμ του αμερικάνικου blues rock συγκροτήματος του Στίβι Ρέι Βον, Double Trouble, το οποίο κυκλοφόρησε στις 29 Ιουλίου του 1997 μέσω της δισκογραφικής εταιρείας "Epic Records".

Η ηχογράφηση του πραγματοποιήθηκε στο "Carnegie Hall" της Νέας Υόρκης στις 4 Οκτωβρίου 1984, σε μία συναυλία της οποίας τα κέρδη πήγαν στον φιλανθρωπικό οργανισμό "T.J. Martell Foundation". Στην συγκεκριμένη συναυλία πραγματοποίησαν γκεστ εμφανίσεις οι Τζίμι Βον, Τζορτζ Ρέινς, Dr. John, η Άντζελα Στρέλι και τα πνευστά της μπάντας Roomful of Blues.

Ο δίσκος σκαρφάλωσε στο αμερικάνικο Top-40 και παρέμεινε στην κορυφή των τσαρτ των μπλουζ άλμπουμ για οκτώ εβδομάδες. Το "Allmusic" το βαθμολόγησε με 4 / 5 αστέρια, το "Rate Your Music" με 4 / 5 αστέρια, όπως και το "Musician's Friend".
Άλμπερτ Λέο Σλάγκετερ

Ο Άλμπερτ Λέο Σλάγκετερ ("Albert Leo Schlageter") γεννημένος στις 12 Αυγούστου του 1894 στο Σονάου ιμ Σβάρτσβαλντ ήταν Γερμανός εθνικοσοσιαλιστής και μέλος των Φράικορπς. Οι δραστηριότητές του σαν δολιοφθορέας κατά των Γαλλικών στρατευμάτων κατοχής του Ρουρ έπειτα από τον Α.Π.Π. οδήγησαν στη σύλληψη (8 Απριλίου), την παραπομπή του σε δίκη (7 Μαΐου) και τελικά στην εκτέλεσή του στις 26 Μαΐου του 1923 στην τοποθεσία Γκολτσχάιμερ κοντά στο Ντίσελντορφ. Ο θάνατός του περιεβλήθηκε από την αχλύ του μάρτυρα έπειτα από την ηρωοποίησή του στην οποία προέβησαν οι Ναζί. Κατά τη διάρκεια της επικράτησης του Τρίτου Ράιχ ο Σλάγκετερ εθεωρείτο εθνικός ήρωας. Σχεδόν αμέσως μετά την εκτέλεση του Σλάγκετερ, ο Ρούντολφ Ες συνεπικουρούμενος από τον Μάρτιν Μπόρμαν δολοφόνησε τον θεωρούμενο σαν καταδότη του Σλάγκετερ, Βάλτερ Κάντοβ. Για τη δολοφονία του Κάντοβ ο Ες καταδικάστηκε σε 10ετή κάθειρξη, αλλά τελικά αποφυλακίσθηκε ύστερα από τέσσερα χρόνια.
Φασσοπερίστερο

Το Φασσοπερίστερο είναι πτηνό της οικογενείας των Περιστεριδών, που απαντά και στον ελλαδικό χώρο. Η επιστημονική ονομασία του είδους είναι "Columba oenas" και περιλαμβάνει 2 υποείδη. 

Στην Ελλάδα, απαντά το υποείδος "Columba oenas oenas" (Linnaeus, 1758). 
*Παρόλο αρκετά κοινό στην Ευρώπη, το φασσοπερίστερο είναι το σπανιότερο από τα τρία είδη του γένους "Columba" στην ήπειρο, κάτι που οφείλεται κατά κύριο λόγο στην αποψίλωση των δασικών ενδιαιτημάτων, απαραίτητων για το φώλιασμα του πτηνού. Αυτό αποδεικνύεται από το γεγονός ότι, κατά τους περασμένους αιώνες, όταν τα δάση κυριαρχούσαν στο μεγαλύτερο τμήμα της Ευρώπης, αποτελούσε το κοινότερο από τα ευρωπαϊκά περιστέρια.
Χρυσάνθιος

Ο Χρυσάνθιος ήταν Έλληνας νεοπλατωνικός φιλόσοφος του 4ου αιώνα ο οποίος μαθήτευσε στη σχολή του Ιάμβλιχου από τις Σάρδεις. Ήταν ένας από τους αγαπημένους μαθητές του Αιδέσιου (ιδρυτή της νεοπλατωνικής σχολής της Περγάμου) και αφοσιώθηκε κυρίως στη μυστικιστική πλευρά του Νεοπλατωνισμού. Ο αυτοκράτορας Ιουλιανός υπήρξε μαθητής του και προσέτρεξε σε αυτόν κατόπιν συμβουλής του Αιδέσιου καλώντας τον να συμμετάσχει στην αναβίωση της αρχαίας ελληνικής θρησκείας. Ο Χρυσάνθιος δεν συμμετείχε ενεργά στην προσπάθεια αυτή, επικαλούμενος κακούς οιωνούς, χωρίς να αποκλείεται να προέβλεψε την αποτυχία της επανόδου της παλιάς θρησκείας. Ως εκ τούτου ο Χρυσάνθιος απείχε από τις δραστικές θρησκευτικές μεταρρυθμίσεις υπό την ιδιότητά του ως αρχιερέας της Λυδίας. Ως αποτέλεσμα της μετριοπάθειας του, οι Παγανιστές και Χριστιανοί τον τιμούσαν εξίσου μέχρι το θάνατό του. Ο Χρυσάνθιος ήταν δάσκαλος του Ευνάπιου ο οποίος συνέγραψε τελικά και τον βίο του.
Βαγγέλης Μπαλόπουλος

Ο Βαγγέλης Μπαλόπουλος (1931 – 10 Μαρτίου 2015) ήταν Έλληνας ποδοσφαιριστής και προπονητής ποδοσφαίρου. Συνέδεσε το όνομά του με αυτό του σύλλογο της Προοδευτικής, της οποίας αποτέλεσε επίλεκτο μέλος κατά τη δεκαετία του '50 και '60. Αγωνίστηκε επίσης με τη φανέλα του Βύζαντα Μεγάρων. Ποδοσφαιριστής υπήρξε και ο αδερφός του Φώτης, με τον οποίο υπήρξαν συμπαίκτες στην Προοδευτική.

Ως προπονητής εργάσθηκε σε πάρα πολλές ομάδες, ξεκινώντας αρχικά από τον Α.Ο. Μελισσίων, τον οποίο ανέβασε στην Α΄ Ε.Π.Σ. Αθηνών και ακολούθως στον Ολυμπιακό Άσσου τον οποίο οδήγησε στην Α΄ Ε.Π.Σ. Κορινθίας. Στη συνέχεια εργάστηκε στους Ολυμπιακό Κορυδαλού και Α.Ο. Ποντίων Νίκαιας, ομάδες Α΄ Ε.Π.Σ. Πειραιά για να εργαστεί στη συνέχεια στην ΑΕΛ, στον Α.Ο. Χανιά, στον Πέλοπα Κιάτου, στην Προοδευτική, στον Λεβαδειακό, στον Α.Π.Σ. Κόρινθος, στον Α.Ο. Χαλκίδα, στον Ηρόδοτο Νέας Αλικαρνασού, στον Βύζαντα Μεγάρων, στον Περαμαϊκό κ.α.

Απεβίωσε στις 10 Μαρτίου του 2015 από καρκίνο.
Κεφάλι Γέρου

Το Κεφάλι Γέρου είναι ελαιογραφία προσωπογραφία του Κωνσταντίνου Γιαννακόπουλου που φιλοτεχνήθηκε το 1949. Ανήκει στη συλλογή πινάκων του Φιλολογικού Συλλόγου Παρνασσός.
Σβορωνάτα

Τα Σβορωνάτα είναι ένα χωριό και έδρα ομώνυμης τοπικής κοινότητας, της δημοτικής ενότητας Λειβαθούς, του δήμου Κεφαλονιάς της περιφερειακής ενότητας Κεφαλληνίας, στην περιφέρεια Ιονίων Νήσων σύμφωνα με το πρόγραμμα Καλλικράτης. Πριν το πρόγραμμα Καλλικράτης και το σχέδιο Καποδίστριας ανήκε στην επαρχία Κράνης του νομού Κεφαλλονιάς.
Γιόχαν Σνάιντερ-Άμαν

Ο Γιόχαν Σνάιντερ-Άμαν (γερμ. "Johann Schneider-Ammann", γεννημένος στις 18 Φεβρουαρίου 1952) είναι Ελβετός επιχειρηματίας και πολιτικός. Είναι μέλος της ομοσπονδιακής κυβέρνησης της Ελβετίας ως υπουργός Οικονομίας. Ανέλαβε Πρόεδρος της Ελβετικής Συνομοσπονδίας για το έτος 2016 και Αντιπρόεδρος της Ελβετικής Συνομοσπονδίας για το 2015. Αποφοίτησε από το ETH Ζυρίχης με δίπλωμα Ηλεκτρολόγου Μηχανικού και το 1983 έλαβε πτυχίο Master στη Διοίκηση Επιχειρήσεων από το Ευρωπαϊκό Ινστιτούτο Διοίκησης Επιχειρήσεων στο Φονταινεμπλώ.

Είναι μέλος του κόμματος FDP.Οι Φιλελεύθεροι. Πριν την αναλαβή καθηκόντων στην Ελβετική κυβέρνηση παραιτήθηκε από την εταιρεία στην οποία ήταν μέλος.
Βαλτικό Δημοκρατικό Κόμμα

Το Βαλτικό Δημοκρατικό Κόμμα (BRP) είναι πρώην πολιτικό κόμμα της Ρωσικής Ομοσπονδίας. Ιδρύθηκε την 1η Δεκεμβρίου 1993 στην Περιφέρεια Καλίνινγκραντ και έχασε το επίσημο καταστατικό του ως πολιτικό κόμμα στις 26 Μαρτίου 2003, λόγω του νέου Ρωσικού Νόμου αναφορικά με τα πολιτικά κόμματα, σύμφωνα με τον οποίο κάθε κόμμα θα πρέπει να έχει τοπικό παρακλάδι το λιγότερο στο μισό των εκλογικών περιφερειών της Ρωσικής Ομοσπονδίας και ελάχιστο αριθμό μελών τα 10.000 μέλη σε εκλογική δύναμη. Μια προσφυγή χάθηκε τον Φεβρουάριο του 2005 ενώπιον του Συνταγματικού Δικαστηρίου της Ρωσίας. Κύρια πολιτική επιδίωξη του κόμματος ήταν η ίδρυση μιας αυτόνομης Βαλτικής Δημοκρατίας στην θέση της περιοχής του Καλίνινγκραντ, με πιθανή πλήρη ανεξαρτησία. Επιθυμούσε, επίσης, την επαναφορά της παλαιάς ονομασίας του Κένιγκσμπεργκ. Ηγέτες του ήταν οι Σεργκέι Πάσκο και Ρουστάμ Βασίλιεβ.

Τον Φεβρουάριο του 2005, το ιδρυτικό συνέδριο του Κοινωνικού Κινήματος του Καλίνινγκραντ – Ρεσπούμπλικα έλαβε χώρα στο Καλίνινγκραντ. Το νέο αυτό κόμμα έχει τις ίδιες επιδιώξεις με το BRP, συμπρόεδροί του είναι οι Σεργκέι Πάσκο και Βιτάουτας Λοπάτα, ανεξάρτητος βουλευτής της τοπικής Δούμας και τοπικός πρόεδρος της αντιπολιτευόμενης Ρωσικής Λαϊκής Δημοκρατικής Ένωσης.
Πόλεμος της Ανεξαρτησίας της Αργεντινής

Ο Πόλεμος της Ανεξαρτησίας της Αργεντινής (ισπανικά: "Guerra de la Independencia Argentina") διεξήχθη την περίοδο 1810 με 1818 από τις πατριωτικές δυνάμεις της Αργεντινής υπό τους Μανουέλ Μπελγράνο, Χουάν Χοσέ Καστέλλι και Χοσέ ντε Σαν Μαρτίν, κατά των βασιλόφρονων δυνάμεων πιστών στο ισπανικό στέμμα. Στις 9 Ιουλίου του 1816, μία συνέλευση συναντήθηκε στο Σαν Μιγκέλ ντε Τουκουμάν, ανακηρύσσοντας πλήρη ανεξαρτησία με διατάξεις για ένα εθνικό Σύνταγμα.
Γιώργος Κοσκωτάς

Ο Γιώργος Κοσκωτάς (5 Οκτωβρίου 1954) είναι Ελληνοαμερικανός επιχειρηματίας και πρώην τραπεζίτης και εκδότης, το κεντρικό πρωταγωνιστικό πρόσωπο στο ομώνυμο σκάνδαλο, από τα μεγαλύτερα της Μεταπολίτευσης. Παιδί φτωχής οικογένειας που μετανάστευσε στις ΗΠΑ, επέστρεψε στην Ελλάδα το 1979 και ανέλαβε διευθυντική θέση στην Τράπεζα Κρήτης, την οποία αργότερα αγόρασε, με κεφάλαια άγνωστης προέλευσης. Το 1982 μπήκε δυναμικά στον χώρο των εκδόσεων με την «Γραμμή ΑΕ», και μέχρι το 1988 είχε δημιουργήσει μία εκδοτική και οικονομική αυτοκρατορία, που περιελάμβανε, εκτός από την Τράπεζα Κρήτης, εφημερίδες, περιοδικά, ραδιοφωνικό σταθμό, ξενοδοχεία, εργοστάσια βάμβακος και αλουμινίου, και την ποδοσφαιρική ομάδα του Ολυμπιακού.

Καταδικάστηκε σε 25ετή κάθειρξη. Αποφυλακίστηκε στις 16 Μαρτίου 2001, έχοντας εκτίσει τα 3/5 της ποινής του. Σήμερα συνεχίζει τις επιχειρηματικές του δραστηριότητες, αλλά αποφεύγει την δημοσιότητα και δεν δίνει ποτέ συνεντεύξεις.
Κόσμος 7

Ο Κόσμος 7 (ρωσικά: "Космос 7") ο οποίος στην Δύση είναι γνωστός και σαν Zenit-2 #4 ή Sputnik 17 ήταν σοβιετικός κατασκοπευτικός δορυφόρος τύπου Ζενίτ-2 που εκτοξεύτηκε το 1962. ήταν ο έβδομος δορυφόρος με την ονομασία "Κόσμος" και ο δεύτερος αυτού του τύπου που τέθηκε επιτυχώς σε τροχιά. Επίσης η εκτόξευσή του ήταν η πρώτη επιτυχής για τον νέο πύραυλο Βοστόκ-2. Ο πρώτος πύραυλος Βοστόκ-2, ο οποίος επίσης μετέφερε κατασκοπευτικό δορυφόρο Ζενίτ-2, καταστράφηκε δευτερόλεπτα μετά την εκτόξευσή του.
Οι Ζενίτ-2 βασίζονταν σχεδιαστικά στα διαστημόπλοια Βοστόκ που έστειλαν τους πρώτους ανθρώπους στο διάστημα.
Κόσμος 9

Ο Κόσμος 9 (ρωσικά: "Космос 9"), οποίος στην Δύση ήταν γνωστός και σαν Zenit-2 #7, ήταν σοβιετικός κατασκοπευτικός δορυφόρος που εκτοξεύτηκε το 1962, ο τρίτος τύπου Ζενίτ-2 που τέθηκε με επιτυχία σε τροχιά. Τους προηγούμενους μήνες είχαν προηγηθεί οι Κόσμος 4 και Κόσμος 7. Οι δορυφόροι Ζενίτ-2 βασίζονταν σχεδιαστικά στα διαστημόπλοια Βοστόκ που έστειλαν τους πρώτους ανθρώπους στο διάστημα.
Κόσμος 10

Ο Κόσμος 10 (ρωσικά: "Космос 10"), που στην Δύση είναι γνωστός και σαν Zenit-2 #5, ήταν σοβιετικός κατασκοπευτικός δορυφόρος τύπου Ζενίτ-2 που εκτοξεύτηκε το 1962. Οι δορυφόροι Ζενίτ-2 βασίζονταν σχεδιαστικά στα διαστημόπλοια Βοστόκ τα οποία έστειλαν τους πρώτους ανθρώπους στο διάστημα. Ο συγκεκριμένος ήταν ο τέταρτος που τέθηκε επιτυχώς σε τροχιά, μετά τους Κόσμος 4, Κόσμος 7 και Κόσμος 9.
Προγκρές Μ-51

Το Προγκρές Μ-51 (η NASA το ονόμασε Progress 16 ή 16P) ήταν ρωσικό μη επανδρωμένο διαστημόπλοιο Προγκρές που εκτοξεύτηκε το 2004 για να ανεφοδιάσει τον Διεθνή Διαστημικό Σταθμό. Μετέφερε τρόφιμα, νερό και οξυγόνο για το πλήρωμα καθώς και εξοπλισμό για την διεξαγωγή επιστημονικής έρευνας. Το συγκεκριμένο διαστημόπλοιο ήταν της έκδοσης Προγκρές-Μ και είχε αριθμό σειράς 351.
Καθεδρικός ναός της Γάνδης

Ο Καθεδρικός ναός της Γάνδης (Σιντ-Μπάαφ Κατεντράαλ, "Sint Baafskathedraal") είναι η έδρα της μητρόπολης της Γάνδης.

Ο Άγιος Μπάφο (ή Μπαβόν στα γαλλικά) (St. Bavo), ο τοπικός Άγιος της Γάνδης του 7ου αιώνα, εγκατέλειψε την πλούσια και έκλυτη ζωή του για να γίνει ο πρώτος ιεραπόστολος στη Φλάνδρα και τη Γαλλία, και κατόπιν ερημίτης. Χτισμένος σε διάφορα στάδια, ο Σιντ Μπάαφ Κατεντράαλ (Καθεδρικός Αγίου Μπάβο) αντιπροσωπεύει διάφορες φάσεις του γοτθικού ρυθμού, από το ιερό του 13ου και 14ου αιώνα μέχρι το μεταγενέστερο κλίτος που στηρίζεται σε λεπτεπίλεπτους κίονες. Το κύριο αξιοθέατο του καθεδρικού είναι το περίφημο "Πολύπτυχο της Γάνδης" των αδελφών φαν Άικ, που στεγαζόταν σε πλευρικό παρεκκλήσιο και συνεχίζει να στεγάζεται μέσα στον ναό.
Κόσμος 12

Ο Κόσμος 12 (ρωσικά: "Космос 12") ή Zenit-2 No.6 ήταν σοβιετικός κατασκοπευτικός δορυφόρος που εκτοξεύτηκε το 1962. Ήταν ο έβδομος από τους 81 δορυφόρους τύπου Ζενίτ-2 που στάλθηκαν στο διάστημα.
Ισπανοαμερικανικοί πόλεμοι ανεξαρτησίας

Οι Ισπανοαμερικανικοί πόλεμοι ανεξαρτησίας (ισπανικά: "Guerras de independencia hispanoamericanas") ήταν οι πολυάριθμες ένοπλες συγκρούσεις κατά της ισπανικής κυριαρχίας στην ισπανική Αμερική, που έλαβαν χώρα κατά τη διάρκεια του 19ου αιώνα, μετά τη γαλλική εισβολή της Ισπανίας κατά τη διάρκεια των ευρωπαϊκών Ναπολεόντειων Πολέμων. Οι συγκρούσεις ξεκίνησαν το 1809, με τις νεοϊδρυθείσες βραχύβιες χούντες, την Τσουκισάκα και το Κίτο να αντιτίθενται στη σύνθεση της Ανώτατης Κεντρικής Χούντας της Σεβίλλης. Όταν η Κεντρική Χούντα κατέρρευσε κατά τη γαλλική εισβολή, το 1810, πολλές νέες χούντες εμφανίστηκαν σε όλες τις ισπανικές περιοχές της Αμερικής. Οι συγκρούσεις ανάμεσα στις αποικίες αυτές και την Ισπανία οδήγησε τελικά σε μια αλυσίδα νέων ανεξάρτητων κρατών που εκτείνονταν από την Αργεντινή και τη Χιλή στο νότο έως το Μεξικό στο βορρά, στο πρώτο τρίτο του 19ου αιώνα. Η Κούβα και το Πουέρτο Ρίκο παρέμειναν υπό ισπανική κυριαρχία μέχρι τον Ισπανοαμερικανικό πόλεμο το 1898.
Ντένις Ζβίζντιτς

Ο Ντένις Ζβίζντιτς (Denis Zvizdić, 9 Ιουνίου 1964-) είναι πολιτικός από τη Βοσνία και Ερζεγοβίνη, ο οποίος χρημάτισε πρωθυπουργός (πρόεδρος του συμβουλίου υπουργών) από τις 11 Φεβρουαρίου 2015 ως τις 23 Δεκεμβρίου 2019. Είναι Βόσνιος Μουσουλμάνος και ανήκει στο Κόμμα της Δημοκρατικής Δράσης.
Πολύπτυχο της Γάνδης

Το Πολύπτυχο της Γάνδης, αποκαλούμενο και ως Η Προσκύνηση του Αμνού ή Ο Αμνός του Θεού ("Het Lam Gods") είναι ένα μνημειώδες πολύπτυχο της πρώιμης φλαμανδικής τέχνης, των αρχών του 15ου αιώνα.

Το "Πολύπτυχο της Γάνδης" είναι ένας από τους σπουδαιότερους πολιτιστικούς θησαυρούς της βόρειας Ευρώπης, έργο του Γιαν βαν Άικ και του λιγότερο γνωστού αδελφού του, Χούμπερτ βαν Άικ. Ολοκληρώθηκε το 1432 και είναι εξαιρετικά φιλοτεχνημένο, με έντονα λαμπερά χρώματα και εξαιρετικές λεπτομέρειες. Αποτελεί έκφραση της χριστιανικής πεποίθησης ότι η σωτηρία του ανθρώπου οφείλεται στη θυσία του Ιησού Χριστού, του Αμνού του Θεού. Το έργο, που εκτίθεται στον Σιντ-Μπάαφ Κατεντράαλ στη Γάνδη, είναι κατά μεγάλο μέρος αυθεντικό. Μόνο ένα τμήμα του πολύπτυχου κάτω αριστερά είναι σύγχρονο αντίγραφο (το πρωτότυπο κλάπηκε το 1934). Το έργο αποτελεί εκπληκτικό εγχείρημα, δεδομένης της ταραγμένης ιστορίας του. Γλίτωσε από τους προτεστάντες το 1566, ενώ τμήματά του διαλύθηκαν και αφαιρέθηκαν από Γάλλους στρατιώτες το 1794. Τέλος, αρκετά μέρη του πωλήθηκαν το 1816. Χρειάστηκε ακόμη και να σωθεί από πυρκαγιά το 1822. Το τεράστιο αυτό πολύπτυχο περιλαμβάνει 24 συνθέσεις, η μεγαλύτερη από τις οποίες απεικονίζει την "Προσκύνηση του Αμνού" κάτω στο κέντρο.
Φρίντριχ Έμπερτ

Ο Φρίντριχ Έμπερτ ("Friedrich Ebert", Χαϊδελβέργη, Γερμανία, 4 Φεβρουαρίου 1871 – 28 Φεβρουαρίου 1925) ήταν Γερμανός σοσιαλδημοκράτης πολιτικός, ο πρώτος πρόεδρος της Δημοκρατίας της Βαϊμάρης (1919 – 1925).
Αγία Πρόκλα

Η γυναίκα του Πόντιου Πιλάτου, η Αγία Πρόκλα ή Αγία Κλαυδία, της οποίας η μνήμη εορτάζεται στις 27 Οκτωβρίου από την Ελληνική Ορθόδοξη Εκκλησία και στις 25 Ιουνίου από την Αιθοπική Ορθόδοξη Εκκλησία, είναι αυτή που, όπως αναφέρεται στην Καινή Διαθήκη, προσπάθησε να εμποδίσει τον Πόντιο Πιλάτο, να καταδικάσει τον Ιησού σε θάνατο εξαιτίας ενός ονείρου που είχε δει.
Νίκος Δεδελετάκης

Ο Νίκος Δεδελετάκης (γενν. στις 5 Νοεμβρίου 1947) είναι Έλληνας προπονητής ποδοσφαίρου, ο μοναδικός στην Ελλάδα που παραμένει επί 40 χρόνια στην ίδια ομάδα (από το 1979), στην Αναγέννηση Ιεράπετρας της οποίας είναι ο ιδρυτής. Η ομάδα αγωνίζεται στην Γ΄ Εθνική. Για το ρεκόρ του έχει αποκληθεί "Ο Έλληνας Γκι Ρου" και "ισόβιος προπονητής".
Οδός Ακαδημίας

Η Οδός Ακαδημίας είναι ιστορικός δρόμος της πόλης της Αθήνας στην 1η δημοτική ενότητα. Εντάσσεται στο ρυμοτομικό πλέγμα του πολεοδομικού σχεδίου που εφαρμόστηκε βόρεια της παλαιάς πόλης, αναπτυσσόμενη περιμετρικά του ιστορικού κέντρου και παραλλήλως της Σταδίου και της Πανεπιστημίου. Η ονομασία του δρόμου προέρχεται από την Ακαδημία των Αθηνών από την οποία διέρχεται, συνδέοντας το Κολωνάκι με τα Εξάρχεια. Η Ακαδημίας στεγάζει πολλά άλλα σημαντικά κτίσματα όπως το Πανεπιστήμιο των Αθηνών, τον Ιερό Ναό Ζωοδόχου Πηγής και κατά καιρούς έχει προταθεί η πεζοδρόμησή της.

Η οδός ξεκινά από την Βασιλίσσης Σοφίας στο Σύνταγμα και διασχίζει το Κολωνάκι, τη Πλατεία Κάνιγγος και τα Εξάρχεια προτού καταλήξει στην Ομόνοια. Έχει μήκος 1,2 χιλιόμετρα με φορά νοτιοδυτικά - βορειοανατολικά. Διαθέτει τρεις λωρίδες κυκλοφορίας.

Κατά τη διάρκεια του Δευτέρου Παγκοσμίου Πολέμου είχε ονομαστεί σε Οδό  Φραγκλίνου  Ρούσβελτ, προς τιμήν του Αμερικανού προέδρου Φραγκλίνου Ρούζβελτ, αλλά οι Αθηναίοι εξακολουθούσαν να την αποκαλούν με το αρχικό της όνομα.
Οδός Σταδίου

Η Οδός Σταδίου είναι ιστορικός δρόμος στο κέντρο της Αθήνας. Συνδέει την Πλατεία Ομονοίας με την Πλατεία Συντάγματος με διεύθυνση βορειοδυτική-νοτιοανατολική. Εντάσσεται στο ρυμοτομικό πλέγμα του πολεοδομικού σχεδίου που εφαρμόστηκε βόρεια της παλαιάς πόλης, αναπτυσσόμενη περιμετρικά του ιστορικού κέντρου και παραλλήλως της Ακαδημίας και της Πανεπιστημίου. Η ονομασία του δρόμου προέρχεται από το Παναθηναϊκό Στάδιο στο οποίο οδηγεί πίσω από τα Παλαιά Ανάκτορα και τον Εθνικό Κήπο. Σημείο αφετηρίας είναι η Ομόνοια, ενώ διέρχεται μπροστά από την Παλαιά Βουλή και την Πλατεία Κλαυθμώνος. Θεωρείται διαχρονικά ένας από τους πιο ενδιαφέροντες δρόμους της αστικής κοινωνίας των Αθηνών, στεγάζοντας το Μουσείο της Πόλης των Αθηνών, κινηματοθέατρα, τραπεζικά καταστήματα και εμπορικά κτίσματα. Γνωστά κτήρια επί της οδού είναι το κτήριο της Τράπεζας της Ελλάδος, η Παλαιά Βουλή, η Πλατεία Κλαυθμώνος, που βρίσκεται στο μέσον της οδού και το Υπουργείο Εσωτερικών. Η οδός υπήρχε από την αρχαία εποχή. 

Η σύγχρονη οδός είχε σχεδιαστεί αρχικά ώστε να καταλήγει έως το Παναθηναϊκό Στάδιο, από τους αρχιτέκτονες Κλεάνθη και Σάουμπερτ. Το μήκος της οδού περιορίστηκε από τον αρχιτέκτονα Κλέντσε κατά την αναθεώρηση του σχεδίου πόλεως της Αθήνας, η οποία έγινε για να ικανοποιηθούν οι αντιδράσεις των οικοπεδούχων, που θιγόντουσαν από το σχέδιο των Κλεάνθη και Σάουμπερτ , το όνομα της οδού όμως παρέμεινε. Η οδός είχε μετονομαστεί επισήμως σε «Οδό Τσώρτσιλ» μετά τον Δεύτερο Παγκόσμιο Πόλεμο προς τιμήν του Βρετανού πρωθυπουργού, αλλά οι Αθηναίοι παρέμειναν πιστοί στη παραδοσιακή ονομασία της οδού. Το ίδιο συνέβη και με τις άλλες δύο κύριες οδικές αρτηρίες της Αθήνας που βρίσκονται παράλληλα με την Οδό Σταδίου: «Οδός Ελευθερίου Βενιζέλου» και «Οδός Ρούζβελτ» για τις οδούς «Πανεπιστημίου» και «Ακαδημίας» αντίστοιχα.
Βαρβάκειος Αγορά

280px|right|thumb|Άποψη του εσωτερικού της Βαρβάκειου Αγοράς.
Η Βαρβάκειος Αγορά είναι δημοτική αγορά στην 1η δημοτική ενότητα της Πόλης των Αθηνών η οποία οφείλει την ονομασία της στον ευεργέτη Ιωάννη Βαρβάκη. Ξεκίνησε να κατασκευάζεται το 1878 και ολοκληρώθηκε με καθυστέρηση το 1886, αφού μεσολάβησε μια πυρκαγιά στις 8 και 9 Αυγούστου του 1884. Έκτοτε λειτουργεί αδιάκοπα. Αποτελεί μοναδικό κτίσμα οργανωμένης συνοικιακής αγοράς στο οποίο συστεγάζονται πολλοί έμποροι προϊόντων διατροφής όπως κρέας, πουλερικά, θαλασσινά, αγροτικά προϊόντα και άλλα. Βρίσκεται στο κέντρο της Οδού Αθηνάς, στο νούμερο 42, εντός της παλαιάς πόλης και σε κοντινή απόσταση από το Δημαρχιακό Μέγαρο και την κεντρική Πλατεία Κοτζιά. Συνιστά νεότερο μνημείο ιδιαίτερης αρχιτεκτονικής, εξυπηρετώντας τις βασικές ανάγκες των κατοίκων, αλλά και επισκεπτών. Πλέον θεωρείται και ως σημείο τουριστικού ενδιαφέροντος.
Thick As A Brick

Το Thick As A Brick είναι το πέμπτο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 10 Μαρτίου του 1972 μέσω της δισκογραφικής εταιρίας "Chrysalis Records". Ο δίσκος αποτελείται αποκλειστικά από το ομώνυμο τραγούδι το οποίο έχει διάρκεια σχεδόν 42 λεπτών και χωρίστηκε σε δύο μέρη λόγω του ότι η αρχική του κυκλοφορία πραγματοποιήθηκε σε μορφή δίσκου βινυλίου.

Το άλμπουμ αυτό υπήρξε ο πρώτος δίσκος των Jethro Tull που σκαρφάλωσε στην κορυφή του Billboard στις Ηνωμένες Πολιτείες.
Mass Effect

Το Mass Effect είναι σειρά βιντεοπαιχνιδιών δράσης ρόλων και επιστημονικής φαντασίας που αναπτύχθηκε από την BioWare και κυκλοφόρησε για τα PlayStation 3, Xbox 360, Microsoft Windows, και Wii U. 

Η αρχική τριλογία περιστρέφεται γύρω από τον χαρακτήρα με το όνομα Commander Shepard (ο χρήστης μπορεί να επιλέξει το φύλο του κεντρικού χαρακτήρα και άλλα χαρακτηριστικά του), σε μια περιπέτεια που ξεκινά το έτος 2183 και λαμβάνει χώρα σε διάφορα μέρη του Γαλαξία. Κύρια αποστολή της τριλογίας του παιχνιδιού είναι η σωτηρία των διάφορων ευφυών πολιτισμών του Γαλαξία από μια φυλή ισχυρών μηχανικών όντων, γνωστά ως "Reapers", και των πρακτόρων τους.

Το πρώτο παιχνίδι της σειράς με τον ίδιο τίτλο κυκλοφόρησε το 2007, με εκδότες αρχικά την Microsoft Game Studios και στη συνέχεια, μετά το 2008, από την Electronic Arts. Το "Mass Effect 2" ακολούθησε το 2010, ενώ η αρχική τριλογία με κύριο χαρακτήρα τον Commander Shepard ολοκληρώθηκε με το "Mass Effect 3" που κυκλοφόρησε το 2012.

Το Μάρτιο του 2017, κυκλοφόρησε το "Mass Effect: Andromeda", το οποίο θεωρείται πνευματικός διάδοχος του "Mass Effect 3". Το παιχνίδι, στο οποίο πρωταγωνιστεί ο νέος χαρακτήρας Scott ή Sara Ryder, λαμβάνει χώρα στον γαλαξία της Ανδρομέδας.

Πέρα από βιντεοπαιχνίδια και spin-offs, το "Mass Effect" περιλαμβάνει και μία σειρά μυθιστορημάτων, κόμικς και ταινιών.
Προγκρές Μ-52

Το Προγκρές Μ-52 (η NASA το ονόμασε Progress 17 ή 17P) ήταν ρωσικό μη επανδρωμένο διαστημόπλοιο που εκτοξεύτηκε το 2005 για να ανεφοδιάσει τον Διεθνή Διαστημικό Σταθμό. Μετέφερε τρόφιμα, νερό και οξυγόνο για το πλήρωμα του σταθμού, καθώς και τον μικροδορυφόρο TNS-0, που τέθηκε σε τροχιά από το πλήρωμα στις 28 Μαρτίου. Το διαστημόπλοιο αυτό ήταν τύπου Προγκρές-Μ και είχε αριθμό σειράς 352.
Έντι Τζόρνταν

Ο Έντι Τζόρνταν(Δουβλίνο, Ιρλανδία, 30 Μαρτίου 1948 - ...) είναι Ιρλανδός
πρώην ιδιοκτήτης ομάδας Φόρμουλα 1, έμπορος, επιχειρηματίας, μουσικός και σύβουλος. Συγκεκριμένα ίδρυσε και
διηύθυνε την ομώνυμη ομάδα από το 1981 μέχρι τις αρχές του 2005.
Πέρδικα Ιωαννίνων

"Για οικισμούς με το ίδιο όνομα δείτε το λήμμα: Πέρδικα (αποσαφήνιση)"

Η Πέρδικα Ιωαννίνων είναι ορεινό χωριό στο δήμο Δωδώνης του νομού Ιωαννίνων σε υψόμετρο 540 μέτρων. Βρίσκεται 23 χιλιόμετρα νότια από την πόλη των Ιωαννίνων. Η παλιά ονομασία του χωριού, μέχρι το 1954, ήταν Μούλες.
Τατιάνα Τουράνσκαγια

Η Τατιάνα Τουράνσκαγια (Tatiana Mikhailovna Turanskaya, ουκρανικά: Тетяна Михайлівна Туранська, γεννήθηκε στις 20 Νοεμβρίου 1972 στην Οδησσό) είναι πολιτικός και υπηρέτησε ως Πρωθυπουργός της Τρανσνίστρια από το 2013 ως το 2015. Αντικατέστησε τον Πιότρ Στεπάνοφ στις 10 Ιουλίου 2013, έπειτα από την παραίτηση του τελευταίου προκειμένου να αναλάβει νέα θέση. Στις 7 Αυγούστου 2013 συναντήθηκε με τους υπουργούς Οικονομικών Αντρέι Κοτσουμπένκο και Άμυνας Γιούρι Χορίν και συζήτησε διάφορα κυβερνητικά θέματα.

Η Τουράσνσκαγια αποφάσισε να συμμετάσχει στις βουλευτικές εκλογές και παραιτήθηκε προσωρινά από την πρωθυπουργία. Αντικαταστάθηκε από την αναπληρώτρια πρωθυπουργό Μάγια Παρνάς από τις 13 Οκτωβρίου 2015 ως την ημερομηνία των εκλογών (30 Νοεμβρίου). Στις 2 Δεκεμβρίου 2015 απολύθηκε από πρωθυπουργός με εντολή του προέδρου Γεβγένι Σεφτσούκ και η Παρνάς την αντικατέστησε ξανά στην πρωθυπουργία (προσωρινά).
Far Beyond Driven

Το Far Beyond Driven είναι το έβδομο στούντιο άλμπουμ του αμερικάνικου heavy metal συγκροτήματος Pantera, το οποίο κυκλοφόρησε στις 22 Μαρτίου του 1994 από την "EastWest".
Ανταρτόπληκτοι

Ανταρτόπληκτοι (ή "συμμοριτόπληκτοι") ήταν όρος που χρησιμοποιήθηκε ευρέως κατά τον Ελληνικό εμφύλιο από την τότε κυβερνητική πλευρά, κυρίως για να δικαιολογήσει στην κοινή γνώμη τις αθρόες μετακινήσεις πληθυσμών ορεινών κυρίως, χωριών και κωμοπόλεων σε περιοχές που βρίσκονταν υπό τον έλεγχο του λεγόμενου ΔΣΕ, προς τα μεγάλα αστικά κέντρα. Πρόκειται ουσιαστικά, για υποχρεωτική εκδίωξη-προσφυγοποίηση, η οποία εφαρμόσθηκε για λόγους εθνικού συμφέροντος, σύμφωνα με την άποψη της κυβέρνησης αλλά και της ηγεσίας του λεγόμενου «Εθνικού Στρατού». Σαν ανταρτόπληκτοι χαρακτηρίζονταν συλλήβδην οι κάτοικοι περιοχών των μεγάλων ορεινών όγκων της Ελλάδας, που σύμφωνα με τις εκτιμήσεις του τότε ΓΕΣ ήταν φίλα προσκείμενες προς τους κομμουνιστές («συμμορίτες» για την κυβερνητική πλευρά) και παρείχαν παντός είδους στήριξη (με εφόδια, χρήματα, τρόφιμα, ζώα, ιματισμό, πληροφορίες, ακόμη και εθελοντική ή αναγκαστική προσχώρηση) προς τις γραμμές των ανταρτών. Με μια εκτεταμένη επιχείρηση που πραγματοποιήθηκε κυρίως τα δυο τελευταία έτη του πολέμου (1948 – 1949) οι άνθρωποι αυτοί υποχρεώθηκαν να εγκαταλείψουν τις εστίες και τις ακίνητες περιουσίες τους για απροσδιόριστο χρονικό διάστημα, προκειμένου ο ΔΣΕ να αποκοπεί από την κυριότερη πηγή εφοδιασμού του και να απωλέσει πλήρως τα ερείσματα που διέθετε μεταξύ των τοπικών πληθυσμιακών ομάδων.
Εθνικό Στάδιο Σούβα

Το Εθνικό Στάδιο Σούβα είναι είναι γήπεδο στη Σούβα, Φίτζι. Το γήπεδο χτίστηκε το 1979. Το 2012 αποφασίστηκε και χρηματοδοτήθηκε η ανακαίνιση του γηπέδου η οποία ολοκληρώθηκε τον Μάρτιο του 2013. Η ανακαίνιση κόστισε περίπου 17.5 εκατομμύρια δολάρια Φίτζι. Σήμερα διοργανώνονται αγώνες ράγκμπι και ποδοσφαίρου στο γήπεδο αυτό. Η χωρητικότητά του ανέρχεται στις 19.000 θέσεις.
Katanagatari

To Katanagatari (ιαπωνικά: 刀語, αγγλικά: Sword Story) είναι σειρά anime βασισμένη σε ένα ελαφρύ μυθιστόρημα από τον Νίσιο Ισίν και εικονογραφημένη από την Take. Η σειρά εκδόθηκε από την Kodansha υπό την σφραγίδα της Kodansha Box. Μία μεταφορά σε anime από την White Fox είχε αρχίσει να προβάλλεται στις 26 Ιανουαρίου του 2010, και αποτελούνταν από 12 επεισόδια. Η ιστορία αφορά τη συλλογή 12 σπαθιών που δημιουργήθηκαν από έναν φανταστικό σιδηρουργό. Μόνο ένα επεισόδιο προβάλλονταν κάθε μήνα. Η NIS America ανακοίνωσε ότι έχει λάβει άδεια για τη σειρά. Κυκλοφόρησε το πρώτο μέρος της σειράς σε Blu-ray/DVD σετ τον Ιούλιο του 2011. Το δεύτερο μέρος κυκλοφόρησε στις 20 Σεπτεμβρίου του 2011. Η σειρά άνιμε προβλήθηκε ακόμη μία φορά στη noitamina (πρόγραμμα τηλεόρασης) της Fuji TV μεταξύ Απριλίου και Ιουνίου το 2013 ως πρώτη επανεκτέλεση του προγράμματος, με νέο τραγούδι στην αρχή και στο τέλος.
Λουτζ Λονγκ

Ο Καρλ Λούντβιχ Λονγκ ("Carl Ludwig Long", 27 Απριλίου 1913 - 14 Ιουλίου 1943), γνωστός ως Λουτζ Λονγκ, ήταν Γερμανός αθλητής του άλματος εις μήκος και του τριπλούν. Γεννήθηκε το 1913 στη Λειψία και σκοτώθηκε το 1943 στην Ιταλία κατά τη διάρκεια του Β' Παγκοσμίου Πολέμου. Έγινε ευρέως γνωστός για το γεγονός πως κατά τη διάρκεια των Ολυμπιακών Αγώνων του 1936 στο Βερολίνο βοήθησε με τις συμβουλές του τον Αφροαμερικανό αθλητή και ανταγωνιστή του Τζέσε Όουενς να κερδίσει το χρυσό μετάλλιο στο αγώνισμα του μήκους.
Γεώργιος Τσαντίρης

Ο Γεώργιος Τσαντίρης (1896-1966) ήταν Έλληνας πολιτικός, εκλεγμένος βουλευτής Σάμου Ικαρίας από το 1950 μέχρι το 1958.
Προγκρές Μ-53

Το Προγκρές Μ-53 (η NASA το ονόμασε Progress 18 ή 18P) ήταν ρωσικό μη επανδρωμένο διαστημόπλοιο που εκτοξεύτηκε το 2005 για να ανεφοδιάσει τον Διεθνή Διαστημικό Σταθμό. Μετέφερε τρόφιμα, νερό, οξυγόνο καθώς και εξοπλισμό για την διεξαγωγή επιστημονικής έρευνας. Το συγκεκριμένο διαστημόπλοιο ήταν τύπου Προγκρές-Μ και είχε αριθμό σειράς 353.